
ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης (1,050 στρ.) ενός 
κόμμα μηδέν πενήντα στη θέση «Αλευροπάρι - Με¬ 
λίσσια» κοινότητας Χλομοτιανών Ν. Κερκύρας. ... 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πραγματοποίησης μεταφοράς συντελεστή 
δόμησης σε ακίνητο που βρίσκεται εντός του ρυμο¬ 
τομικού σχεδίου Δήμου Ηλιούπολης (Ν. Αττικής)» 2 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. ΔΔ 379 (1) 

Κήρυξη αναδασωτέας έκτασης (1,050 στρ.) ενός κόμμα 
μηδέν πενήντα στη θέση «Αλευροπάρι - Μελίσσια» κοι¬ 
νότητας Χλομοτιανών Ν. Κερκύρας. 

Ο ΝΟΜΑΡΧΗΣ ΚΕΡΚΥΡΑΣ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέ¬ 
ντρωσης όπως τροποποιήθηκε και συμπληρώθηκε μετα¬ 
γενέστερα με το Ν.Δ. 532/70. 

2. Το άρθρο 117 του Συντάγματος. 

3. Τις διατάξεις του Ν. 998/79 «περί προστασίας των 
δασών κ.λπ.» και ειδικότερα: 

α) Του άρθρου 41 παρ. 1, β) του άρθρου 38 παρ. 1. 

4. Τις διαταγές του Υπουργείου Γεωργίας: α) 160417/ 
1180/8.7.1980, β) 182447/3049/24.9.1980, γ) 


164836/3163/10.8.1981 και 
δ) 167606/3232/20.8.1981. 

5. Το άρθρο 12 Ν. 2040/92. 

6. Την αριθ. ΔΔ/378/5.2.1993 πρόταση της Δ/νσης Δα¬ 
σών Κέρκυρας, με την οποία προτεΐνεται κήρυξη της πα¬ 
ραπάνω Δημόσιας Δασικού χαρακτήρα έκτασης, ως ανα¬ 
δασωτέας επειδή καταστράφηκε ολοσχερώς η δασική 
βλάστηση εκ πρίνου - κουμαριάς - σχοίνου - μυρτιάς από 
παράνομη αποψίλωση - εκχέρσωση που έγινε σέ ανύπο¬ 
πτο χρονικό διάστημα και διεπιστώθη στις 8.2.1993, απο¬ 
φασίζουμε: 

Κηρύσσουμε αναδασωτέα, με σκοπό την επαναδη- 
μιουργία με φυσική αναγέννηση της καταστραφεΐσας από 
παράνομη αποψίλωση - εκχέρσωση που έγινε σε ανύπο¬ 
πτο χρονικό διάστημα και διεπιστώθη την 8.2.1993 δασι¬ 
κής βλάστησης εκ πρίνου - κουμαριάς - σχοίνου -μυρτιάς 
προς διατήρηση του δασικού χαρακτήρα της έκτασης 
ώστε να αποκλεισθεί η διάθεσή της για άλλο σκοπό. 

Την παραπάνω Δημόσια Δασικού χαρακτήρα έκταση, 
εμβαδού (1.050) ενός κόμμα μηδέν πενήντα στρεμμάτων 
που βρίσκεται στη θέση «Αλευροπάρι - Μελίσσια» περι¬ 
φέρειας Κοινότητας Χλομοτιανών Νομού Κερκύρας προσ¬ 
διορίζεται από τα στοιχεία Α, Β, Γ, Δ, Ε, Α και έχει όρια: 

Ανατολικά: Ελαιοκτήματα, 

Δυτικά: Δασικού χαρακτήρα έκταση - ελαιόκτημα, 

Βόρεια: Δασικού χαρακτήρα έκταση - ελαιόκτημα, 

Νότια: Ελαιοκτήματα, 

όπως φαίνεται στο συνημμένο διάγραμμα που αποτγε- 
λεΐ αναπόσπαστο μέρος της απόφασης αυτής. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Κέρκυρα, 24 Μαρτίου 1993 

Ο Νομάρχης 
ΘΕΟΦ. ΒΑΣΙΛΕΙΟΥ 



ιυιιυΐ ΒΑΦΙΚΟ ΔΙΑΓΡΑΜΜΑ 

$να£β βωτ-εαί ^αυχαηί ζ^βαλου \050 βιρ ερ. ΑΠΟΣ ΠΑΣΜΑ ΥΑΡΤΗ 

ιτΐριψέρυα$ υβινοιηταί Υ^ορουανων V. Κέρια φαί 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

( 2 ) 

Έγκριση πραγματοποίησης μεταφοράς συντελεστή δόμη¬ 
σης σε ακίνητο που βρίσκεται εντός του ρυμοτομικού 

σχεδίου Δήμου Ηλιούπολης (Ν. Αττικής)». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του ν. 880/1979 «περί 
καθορισμού ανωτάτου ορίου συντελεστού δομήσεως 
κ,λπ.» (Α' 58). 

2. Τις διατάξεις του Π.Δ/τος 470/1979 «περί μετασχη¬ 
ματισμού των συντελεστών δομήσεων εις εμβαδά κατά 
την εφαμρογή του Ν. 880/1979» (Α' 138), όπως τροπο¬ 
ποιήθηκε με το από 19.6.1987 Π.Δ/γμα (Δ' 592). 

3. Τις διατάξεις του Π.Δ/τος 510/1979 «περί ρυθμί- 
σεως θεμάτων μεταφοράς συντελεστού δομήσεως κατά 
το Ν. 880/1979» (Α' 154), όπως τροποποιήθηκε με το υπ’ 
αριθ. 367/1987 Π.Δ/γμα (Α' 163). 

4. Τις διατάξεις του Ν. 1558/1985 «Κυβέρνηση και κυ¬ 
βερνητικά όργανα» και ειδικότερα το άρθρο 23 παρ. 1 (εδ. 
ιδ). 

5. Την Υ. 1958/1992 απόφαση του Πρωθυπουργού και 
του Υπουργού Περιβάλλοντος Χωροταξίας και Δημοσίων 
Έργων Χρήστου Κατσιγιάννη (Β' 744). 

6. Την 31225/1992 αίτηση των Λάμπρου Πανάγου και 
Παναγιώτου Πανάγου. 

7. Την 424/1992 γνωμοδότηση του Κεντρικού Συμβου¬ 
λίου Χωροταξίας Οικισμού και Περιβάλλοντος. 

8. Την 31225/15.9.1992 απόφαση του Υφυπουργού 
Περιβάλλοντος Χωροταξίας και Δημοσίων Έργων για προ¬ 
έγκριση της σχετικής τεχνικής μελέτης, με πρόταση του 
Υφυπουργού Περιβάλλοντος Χωροταξίας και Δημοσίων 
Έργων, αποφασίζουμε: 

Άρθρο 1. 

1. Εγκρίνεται η πραγματοποίηση μέρους της μεταφο¬ 
ράς του συντελεστή δόμησης που εγκρίθηκε με το από 
25.4.1989 Π.Δ/γμα (Δ' 287) από το βαρυνόμενο ακίνητο, 
που βρίσκεται εντός του ρυμοτομικού σχεδίου του Δήμου 
Χαλανδρίου (Ν. Αττικής) και ειδικότερα επί των 647 - 648 
οικοδομικών τετραγώνων, για το οποίο έχει εκδοθεί ο 
1336/1990 σχετικός τίτλος δικαιώματος μεταφοράς συ¬ 
ντελεστή δόμησης στο όνομα του Λάμπρου Πανάγου και 
Παναγιώτη Πανάγου, σε άλλο ακίνητο (ωφελούμενο), που 
βρίσκεται εντός του ρυμοτομικού σχεδίου Δήμου Ηλιού¬ 
πολης (Ν. Αττικής) και ειδικότερα επί των οδών Θεσσα¬ 
λίας και Λασκαράτου, φερόμενο ως ιδιοκτησία των Λά¬ 
μπρου Πανάγου και Παναγιώτη Πανάγου, όπως το ωφε¬ 
λούμενο ακίνητο φαίνεται με στοιχεία Α, Β, Γ, Δ, Ε, Ζ, Α 
στο σχετικό πρωτότυπο διάγραμμα σε κλίμακα 1:200, που 

θεωρήθηκε από τον Προϊστάμενο της Διεύθυνσης Τοπο- 
γραφικών Εφαρμογών με την 97133/1992 πράξη του και 
που αντίτυπό του σε φωτοσμίκρυνση δημοσιεύεται με το 
παρόν διάταγμα. 

2. Τα ειδικότερα στοιχεία πραγματοποίησης της μετα¬ 
φοράς συντελεστή δόμησης είναι τα εξής: 

Συνολική δομήσιμη επιφάνεια η οποία δύναται να δομη¬ 
θεί στο ωφελούμενο ακίνητο επιπλέον της επιτρεπομένης 
βάσει των ισχυόντων στην περιοχή όρων δόμησης 111,82 
τ.μ. που αντιστοιχεί σε 67,80 τ.μ. του βαρυνομένου ακινή¬ 
του. 

3. Τα ειδικότερα στοιχεία του ωφελουμένου ακινήτου 
μετά την μεταφορά είναι τα εξής: 

α) Εμβαδόν οικοπέδου: 310,85 τ.μ. 

β) Ποσοστό κάλυψης: 44%. 

γ) Συντελεστής δόμησης: 1,56. 

δ) Μέγιστο επιτρεπόμενο ύψος του αναγερθησομένου 
κτιρίου: δέκα οκτώ μέτρα και πέντε εκατοστά του μέτρου 
(18,05 μ.). 

ε) Το κτίριο πρέπει να ανεγερθεί εντός του ωφελουμέ¬ 
νου ακινήτου σύμφωνα με το διάγραμμα κάλυψης σε κλί¬ 
μακα 1:50 που θεωρήθηκε από τον Προϊστάμενο της 
Διεύθυνσης Τοπογραφικών Εφαρμογών με την 97133/ 
1992 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 

4. Πριν την χορήγηση της οικοδομικής άδειας πρέπει να 
προσκομισθεί στην αρμόδια πολεοδομική υπηρεσία από 
τους ενδιαφερόμενους, πιστοποιητικό από το οικείο υπο¬ 
θηκοφυλακείο για τη σημείωση στη μερίδα του δικαιού¬ 
χου, του παρόντος διατάγματος καθώς και βεβαίωση από 
την αρμόδια υπηρεσία του Υπουργείου Περιβάλλοντος 
Χωροταξίας και Δημοσίων Έργων ότι ακυρώθηκε ο 1336/ 
1990 ονομαστικός τίτλος μεταφοράς συντελεστή δόμη¬ 
σης. 

Άρθρο 2. 

Ακυρώνεται ο 1336/1990 ονομαστικός τίτλος δικαιώ¬ 
ματος μεταφοράς συντελεστή δόμησης. 

Άρθρο 3. 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Δεκεμβρίου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΒΡΟΤΑΞΙΑΣ ΚΑΙ 
ΔΗΜΟΣΙΟΝ ΕΡΓΟΝ 

ΧΡΗΣΤΟΣ ΚΑΤΣΙΓΙΑΝΝΗΣ 

